નવસારીમાં તીઘરા જકાતનાકા પાસે સંગાથ રેસિડેન્સીમાં રહેતા અને મૂળ જલાલપોર તાલુકાના પોંસરા ગામના વતની જાગૃતિબેન વિહારભાઈ વશી આજે સોમવારે બપોરે 3.30 કલાકે પોતાની એવીએટર મોપેડ (નં.જીજે-21-આર-7162) ઉપર દીકરી ઝાંઝર (ઉ.વ. 9) અને તેની બહેનપણી માહીને બેસાડીને ટ્યૂશન કલાસમાં મુકવા જવા નીકળ્યા હતા. બપોરે 3.30 કલાકની આસપાસ છાપરા રોડની સામે અને ઉસ્માની ચીકન સેન્ટર આગળ વિઠ્ઠલવાડી પાસે એક ટ્રક (નં. જીજે-21-ટી-3068)ના ચાલકે ટ્રક પૂરપાટ ઝડપે હંકારી જાગૃતિબેનના એવીએટરને ટક્કર મારી દીધી હતી. જેના પગલે તેઓ ત્રણેય જણાં રોડ ઉપર ફસડાઈ પડ્યા હતા.